**Тема** : Инфинитив

(7 нче сыйныфның татар төркемендә татар теле дәресе)

**Максат**:

**1.Белем бирү максаты:** яңа сүз төркемен ачу, аның төп грамматик билгеләрен ачыклау, билгеләмәне формалаштыру.

**2.Фикер сәләтен үстерү максаты**: укучыларның анализ ясау, гомумиләштерү, мөстәкыйль фикерләү сәләтен, үз-үзеңә бәя бирү мөмкинлекләрен үстерүгә шартлар тудыру.

**3**.**Тәрбияви максат:** аралашу, коллективта дустанә хезмәттәшлек итү күнекмәләре формалаштыру.

**Җиһазлау**: Асылгәрәева Р. “7 нче сыйныф өчен дәреслек”, презентация , плакат, кроссворд, карточкалар.

Планлаштырылган нәтиҗәләр:

**Предмет буенча:**

-нәрсә ул инфинитив икәнен белү;

-инфинитивка сорау куя белү;

-тоташ сөйләмнән инфинитивны таба белү;

-башка сүз төркемнәреннән аера белү;

-кушымчаларны дөрес ялгый белү;

**Метапредмет:**

**Регулятив:**

-уку мәсьәләсен кабул итү һәм дәрес дәвамында шуның буенча эшләү;

-куелган мәсьәлә нигезендә үз эшчәнлегеңне планлаштыру.

**Танып - белү:**

-куелган мәсьәләне чишүдә алгоритмны куллана белү;

-үз фикереңне формалаштыра белү;

-өлешләрдән бербөтенне төзи белү;

-гомумиләштерү.

**Коммуникатив:**

-хезмәттәшлектә башкаларның фикерен исәптә тоту һәм карашыңны яклый белү;

- үз фикереңне һәм карашыңны формалаштыру;

- уртак нәтиҗәгә килү.

|  |  |  |
| --- | --- | --- |
| Дәрес этаплары | Укытучының эшчәнлеге | Укучының эшчәнлеге |
| 1.Мотивлаш-тыру. | -Исәнмесез, укучылар!Яңа көн тууына, сау-сәламәт булып кабат очрашуыбызга шатланып, дәресебезне башлыйк.Бер-берегезгә карап елмаегыз, кәефләребез тагын да ныграк күтәрелсен. | -Исәнмесез!Бер-берсенә карап елмаялар. |
| 2.Актуальләштерү | Өй эшен тикшереп алыйк. Исем фигыль кергән мәкальләр язып килергә иде. -Алтынчы сыйныфта без сезнең белән морфология иле буенча сәяхәткә чыгып киткән идек. Сәяхәтебез барышында без гаҗәеп агачка тап булдык. Аның 7 ботагы бар. Кайсыгыз әйтә? Ул нинди агач әле? Бу агачның кайбер ботаклары үзенең җимешен бирде инде. Нинди җимешләр белән таныш инде без? | Мәкальләрне укыйлар.**Үзбәя куялар.**-Фигыль 1.Боерык фигыль2.Хикәя фигыль3.Шарт фигыль4.Сыйфат фигыль5.Хәл фигыль6.Исем фигыльҺәрбер сүз төркеменә бер бала җавап бирә. |
| 3.Уку мәсьәләсе кую | -Бүген укучылар, без соңгы фигыль формасын өйрәнербез.Өйрәнәсе фигыль формабыз әлегә билгеле түгел. Фигыльнең ничек аталганын белер өчен кроссворд чишәрбез.Тактага игътибарны юнәлтик әле.1.Предметны яки затны белдереп, кем? нәрсә? сорауларына җавап бирә торган мөстәкыйль сүз төркеме ничек атала?2. Предметның санын, исәбен белдереп, күпме? никадәр?ничәнче?ничәшәр? ничәләп? ничәү? сорауларына җавап бирә торганмөстәкыйль сүз төркеме ничек атала? 3.Зат я предметның эшен, хәрәкәтен , хәлен, торышын белдереп, нишли? нишләде? нишләячәк? сорауларына җавап бирә торганмөстәкыйль сүз төркеме ничек атала?4.Исем сүз төркеме нәрсә белән төрләнә?5. **Тарихи** вакыйга- сүзтезмәсендәге сыйфатның төрен атагыз ?6. “Бүген татар теле дәресе **беренче** дәрес” – дигән җөмләдәге санның төркемчәсен атагыз. 7.Предметның билгесен белдереп, нинди? кайсы? кайдагы? сорауларына җавап бирә торганмөстәкыйль сүз төркеме ничек атала?8.**Кемнең?нәрсәнең?** сорауларына җавап бирә торган килеш ничек атала?9.Эш яки хәлнең билгесен белдереп, ничек? соравына җавап бирә торганмөстәкыйль сүз төркеме ничек атала?  1 **И**СЕМ 2СА**Н** 3 **Ф**ИГЫЛЬ 4 К**И**ЛЕШ 5 **Н**ИСБИ 6ТӘРТ**И**П 7СЫЙФА**Т** 8**И**ЯЛЕК 9РӘ**В**ЕШ-Кроссвордны чишеп тә бетердек. Бүген фигыльнеңнинди формасын өйрәнербез икән?Дәфтәрләребезне ачып, бүгенге числоны һәм теманы язып куегыз.-Дәрескә нинди уку максаты куярбыз икән?-Билгеләнгән фигыльләргә нинди сорау куябыз? 1.Җыелышта **сөйләргә** теләгән кешеләр булмады.2.Көз көне Гөлшаһидә Казанга **укырга** килде.3. Әти-әниләрне **тыңларга** кирәк.4.Вакытны бушка **үткәрмәскә** кирәк.-Алар нәрсәне белдерә? -Зат, сан белән төрләнәме? -Заман белән төрләндереп буламы? - Нигезләрен күрсәтик әле. - Хәзер кушымчаларын әйтик. -Инфинитив җөмләдә нәрсәне ачыклап килә?*-*Нинди сүзләр белән кулланыла? -Ә хәзер шушы җөмләләрне җөмлә кисәкләре ягыннан тикшерергә.  -Мисалларга карап әйтегез әле, ул җөмләнең нинди кисәге булыр икән?-Бик дөрес.-Хәзер үзегез инфинитив турында кагыйдә чыгарып әйтегез.Кагыйдәне эталон буенча тикшерү. **Үзбәя.** | 1.Исем2.Сан3. Фигыль4.Килеш5.Нисби6. Тәртип7.Сыйфат8.Иялек9.Рәвеш-Инфинитив формасын-Инфинитив формасына хас билгеләрне өйрәнү;-соравын ачыклау;- кушымчаларын белү;-нинди җөмлә кисәге булып килүен билгеләү.-Нишләргә?Нишләмәскә?-Эш яки процесс мәгьнәсен.- Юк-Юк-Сөйлә,укы,тыңла,үткәр-ргә, -рга, -мәскә-Икенче фигыльне*.*- хәбәрлек сүзләр, башка фигыльләр белән кулланыла.1 укучы тактада тикшерә, класс ярдәм итә.1.Җыелышта **сөйләргә** теләгән кешеләр булмады.2.Көз көне Гөлшаһидә Казанга **укырга** килде.3. Әти-әниләрне **тыңларга** кирәк.4.Вакытны бушка **үткәрмәскә** кирәк.- Инфинитив җөмләдә хәл, аергыч, хәбәр булып килә.1.Инфинитив - зат-сан, заман белән төрләнми торган фигыль төркемчәсе.2.Нишләргә? нишләмәскә? сорауларына җавап бирә.3.-ырга, -ерга;-рга, -ргә;-арга, -әргә;-маска, -мәскә кушымчалары ярдәмендә ясала.4.Инфинитив җөмләдә хәл, аергыч, хәбәр булып килә.**Үзбәя** куялар. |
| 4.Беренчел ныгыту | Китаптагы 188 нче күнегүне ачыгыз. Фигыльләрдән инфинитив ясап языгыз.Эталон буенча тикшерү.Бар+ырга Кил+ергәКара+ргаЯз+аргаСыз+аргаТөш+әргәКөл+әргәОч+аргаӘйт+ергәСөен+ ергәСөрт+ергәМен+әргә**Үзбәя**.Физкультминутка ясап алыйк.Өскә үрелергә,Аска иелергәУңга борылырга,Сулга борылырга,Чүгәләргә, торыргаУрынга утырырга.-Физкультминуткабыз турында ни әйтә аласыз. | Эталон буенча тикшереп, **үзбәя** куялар.- Физкультминуткада барлык фигыльләрдә инфинитив формасында кулланылган. |
| 5.Мөстәкыйль эш | Нокталар урынына тиешле фигыльләрне куеп языгыз.Алияләргә бүген кунаклар ... тиеш. Шуңа күрә ул иртән-иртүк уянды, әнисенә ... теләде. Тиз генә юынып киенде дә чәй ... утырды. Аннан соң әнисе аңа кибеткә һәм базарга ... кушты. Бик күп әйберләр ... кирәк икән, шуңа күрә Алия кулына зур сумка алды. Аңа .... кирәк, чөнки эше бик күп. Сәгать өчкә кадәр өйне ..., идәнне ..., тузан ..., гөлләргә ..., келәмнәрне ... кирәк. Ә аннары әнисенә салатлар ..., өстәл ... булышыр.( әзерлә, ю, сатып ал, яса, кил, бар, сөрт, булыш, су сип, эч, чистарт, ашык, җыештыр)Эталон буенча тикшерү.Үзбәя. | Эталон буенча тикшереп, **үзбәя** куялар. |
| 6.Белем системасына кертү | Төркемнәрдә эш. Укытучы кулыннан һәрбер төркем бер карточка тартып чыгара. Һәм шул карточкада бирелгән сорау буенча җөмләләр төзи.1нче карточка.Укытучы булыр өчен нишләргә кирәк?2нче карточка. Шофёр булыр өчен нишләргә кирәк?3нче карточка. Спортсмен булыр өчен нишләргә кирәк?4.Табиб булыр өчен нишләргә кирәк.Һәрберегез эшегезгә **үзбәя** куегыз. | 1.Укытучы булыр өчен бик тырышып укырга кирәк. Өй эшләрен һәрвакыт эшләргә, дәрестә игътибар белән тыңларга кирәк. Балаларны яратырга кирәк.Һәр төркем үз эшен укый. **Үзбәя куялар.** |
|  7.Рефлексия |  - Әйдәгез дәрескә нәтиҗә ясыйк. Бүгенге дәрестә без нинди уку максаты куйган идек?-Куелган максатыбызга ирешә алдыкмы?- Сез бүген нинди белемнәр алдыгыз инде?               **Өй эше**.         Көндәлекләребезне ачып өй эшен языйк.а)Бирелгән кагыйдәләрне истә калдырырга ;б) 193 нче күнегүне эшләргә ;в) Иҗади эш. Инфинитив формасын кулланып, “ Укучы нинди булырга тиеш?”- дигән темага кечкенә хикәя язарга.         Бүгенге дәрестә кем үзенә нинди билге куяр икән? | -Инфинитив формасына хас билгеләрне өйрәнү;-соравын ачыклау;- кушымчаларын белү;-нинди җөмлә кисәге булып килүен билгеләү.- Әйе.-Инфинитивның кушымчаларын, сорауларын белдек. Инфинитивның җөмләдә хәл, аергыч һәм хәбәр була алуын күрдек.Өй эшен язалар.**Үзбәя куялар.** |